Pietro Aretino
Pietro Aretino (Arezzo, 20. travnja 1492. - Venecija, 21. listopada 1556.), talijanski književnik

Proslavio se kao pisac duhovitih, raskalašenih komedija, šokantnim dijalozima i razmatranjima o neobuzdanu renesansnom životu dvora, bordela, samostana i ulice, a ponajviše oštrim pamfletima uperenim protiv moćnika. Pisao je po narudžbi, za honorar, nemilosrdno nasrčući na pokazana protivnika. Kao preteča modernog novinarstva, nametnuo se javnosti lecima i satirama, cinično ucjenjujući i besramno laskajući. Pape, moćnici i najbolji umjetnici plaćali su njegovo pero. Ariosto ga je nazvao "bičem vladara", a sam je izjavljivao kako se s perom i listom papira ruga cijelom svemiru. 

Ostavio je šest knjiga pisama, satirične pjesme, opscene dijaloge kakvi su na primjer “Razgovori”, u kojima iskusna kurtizana poučava mladu rimsku prostitutku, zatim komedije “Dvorski posli”, ”Dvorski maršal”, ”Licemjer”, ”Talanta”, “Filozof” i jednu tragediju. Aretino je pisao mnogo, ali mu gotovo sva djela imaju prigodan karakter i neposredan praktičan cilj.

Vanjske poveznice 

All the works of Pietro Aretino 
Brief biography of Pietro Aretino
I Modi – Illustrations by various artists based on Aretino's erotic sonnets  

Italijanski pisci